വികസനം കാത്ത് കലയപുരം ചന്ത കൊട്ടാരക്കര: കലയപുരം ചന്തയ്ക്ക് പഴമയുടെയും പ്രൗഢിയുടെയും ചരിത്ര കഥകള് ഏറെയുണ്ട്. എന്നാല് അധികൃതരുടെ അവഗണനയില് തകര്ന്നടിഞ്ഞ ചന്തയാണ് ഇപ്പോള് കാണാനാവുക. കുളക്കട പഞ്ചായത്തിന്റെ അധീനതയിലുള്ള ചന്ത പഴയ പ്രതാപത്തിലേക്ക് തിരികെയെത്തിക്കണമെന്നാണ് നാട്ടുകാര് ആവശ്യപ്പെടുന്നത്. ഒരുകാലത്ത് കച്ചവടക്കാരെക്കൊണ്ട് നിറഞ്ഞ ചന്ത ഓണക്കാലമായിട്ടുപോലും ആളനക്കമില്ലാതെ കിടക്കുന്നതാണ് സങ്കടകരമായ കാഴ്ച. പച്ചക്കറികളും കാര്ഷിക വിഭവങ്ങളും ഇടനിലക്കാരില്ലാതെ വില്ക്കാനും വാങ്ങാനും ഏവരും തിരഞ്ഞെടുക്കുന്ന കലയപുരം ചന്തയിലിപ്പോള് ഇറച്ചി വ്യാപാരം മാത്രമാണ് നടക്കുന്നത്. ഇടപെടാതെ പഞ്ചായത്ത് അധികൃതര് പതിനെട്ടാം നൂറ്റാണ്ടില് തിരുവിതാംകൂര് രാജാവായിരുന്ന ശ്രീമൂലം തിരുന്നാള് മഹാരാജാവിന്റെ കാലത്താണ് കലയപുരം ചന്ത ആരംഭിച്ചത്. അക്കാലത്ത് രാവിലെ 8 മുതല് വൈകിട്ട് 4 വരെ പ്രവര്ത്തിച്ചിരുന്നു. ഇപ്പോള് ചന്തയില് സ്റ്റാളുകള് വളരെ കുറവാണ്. ഉള്ള സ്റ്റാളുകള് പലതും തകര്ന്ന് വീഴാറായതുമാണ്. കുളക്കട പഞ്ചായത്തിലെ പല ഭാഗത്ത് നിന്നും മാലിന്യം കൊണ്ടുവന്ന് തള്ളുന്ന ഇടമായി ചന്ത ഇപ്പോള് മാറി. ഇക്കാര്യങ്ങളിലൊന്നും പഞ്ചായത്ത് ശ്രദ്ധിക്കുകയോ, നടപടിയെടുക്കുകയോ ചെയ്യുന്നില്ലെന്ന് നാട്ടുകാര്ക്ക് പരാതിയുണ്ട്. ചന്തയിലെ അടിസ്ഥാന സൗകര്യങ്ങളൊരുക്കുന്ന കാര്യത്തില് പഞ്ചായത്ത് അധികൃതര് പിശുക്കുകാട്ടുന്നുവെന്ന് വ്യാപാരികള്ക്കും പരാതിയുണ്ട്. കലയപുരം ചന്ത നവീകരിക്കുന്നതിന് ഗ്രാമപഞ്ചായത്തും ബ്ലോക്ക് പഞ്ചായത്തും സംയുക്തമായി പദ്ധതികള് ആവിഷ്കരിച്ചിട്ടുണ്ട്. അതിനാവശ്യമായ ഫണ്ട് വകയിരുത്തിയിട്ടുമുണ്ട്. അഡ്വ.പി.ടി. ഇന്ദു കുമാര്, കുളക്കട പഞ്ചായത്ത് പ്രസിഡന്റ് മലഞ്ചരക്ക് വിഭവങ്ങളുടെ വിപണന കേന്ദ്രമായിരുന്നു കലയപുരം ചന്ത. ചന്ത നവീകരിക്കാന് കുളക്കട പഞ്ചായത്തിന്റെ ഭാഗത്തുനിന്ന് നടപടികള് ഉണ്ടാകണം. മാത്രമല്ല കലയപുരം ജംഗ്ഷനിലെ ഗതാഗത കുരുക്കിന് പരിഹാരമായി മാര്ക്കറ്റില് പാര്ക്കിംഗ് ഗ്രൗണ്ട് സ്ഥാപിക്കാനും കഴിയും കലയപുരം മോനച്ചന്, പൊതുപ്രവര്ത്തകന് കെ.പി.സി.സി വിചാര് വിഭാഗം ജില്ലാ വൈസ് പ്രസിഡന്റ്